Samamoodi mõjuvad ka lapsed üksteisele. Ja see on omapärane: kui  lapsed jaotatakse samade temperamendikalduvuste järgi nelja gruppi ja sarnased pannakse teineteise kõrvale istuma, siis ei mõju need kalduvused teineteisele tugevdavalt, vaid tühistavalt. Näiteks grupp sangviinilisi lapsi ei tugevda üksteise kalduvusi, vaid nad lihvivad need vastastikku ära. Kui siis õppetunnis pöördutakse koleerikute poole, siis saavad sellest midagi sangviinikud ja vastupidi.* Te peate õpetajana oma hingemeeleolul laskma lapsele mõjuda, samal ajal kui lapsed sarnase loomuga  temperamendi-hingemeeleolud üksteisel maha lihvivad. Omavaheline lobisemine tähendab seesmist kalduvust end sisemiselt maha lihvida, ka lobisemine vahetundides. Koleerikud lobisevad üksteisega vähem kui siis, kui nad istuksid kellegi teise kõrval. Me ei tohi asju väliselt vaadelda ja otsustada.